ຫວຽດນາມປະເຊີນ ກັບບັນຫາ ຈາກການຂະຫຍາຍໂຕ ຂອງຫົວເມືອງໃຫຍ່ໆ
ທະນາຄານໂລກກ່າວວ່າ ຫວຽດນາມກໍາລັງປະເຊີນ ກັບຄວາມຫຍຸ້ງຍາກ ຈາກການຂະຫຍາຍໂຕກວ້າງອອກຢ່າງໄວ ຂອງຫົວເມືອງໃຫຍ່ໆ. 
ລາຍງານສະບັບໃໝ່ຂອງທະນາຄານໂລກກ່າວວ່າ ການຂະຫຍາຍໂຕອອກຢ່າງໄວ ຂອງ ບັນດາຫົວເມືອງໃຫຍ່ໆຂອງຫວຽດນາມ ກໍາລັງເຮັດໃຫ້ເປັນການຍາກຫລາຍຂຶ້ນສໍາລັບ ຊາວເມືອງສ່ວນຫຼາຍທີ່ຈະໄດ້ເປັນເຈົ້າຂອງບ້ານເຮືອນຂອງເຂົາເຈົ້າ ແລະເພີ່ມທະວີໄພ ຄຸກຄາມຂອງການຂົນສົ່ງທີ່ຄັບຄັ່ງ ລາຍງານທີ່ມີຊື່ວ່າ “ການທົບທວນເບິ່ງການຂະຫຍາຍໂຕຂອງຫົວເມືອງໃນຫວຽດນາມ ຫຼື Vietnam Urbanization Review ໃຫ້ຂໍ້ສັງເກດວ່າ ບໍ່ມີປະເທດໃດທີ່ຈະບັນລຸສະຖາ ນະພາບທີ່ມີລາຍໄດ້ສູງ ໂດຍປາດສະຈາກການກາຍເປັນເມືອງໃຫຍ່ໆເສຍກ່ອນ ລາຍ ງານສະບັບນີ້ກ່າວວ່າ ທີ່ຫວຽດນາມນັ້ນ ການເຕີບໂຕຂອງຈໍານວນປະຊາກອນໃນເຂດຕົວ ເມືອງແມ່ນປະມານ 3 4 ເປີເຊັນ ຊຶ່ງເຕີບໂຕຂຶ້ນໄວທີ່ສຸດແມ່ນໃນນະຄອນຫລວງຮາໂນ່ຍ ແລະນະຄອນໂຫ້ຈິມິນ ແຕ່ລາຍງານກ່າວວ່າ ມີພຽງປະມານ 5 ເປີເຊັນເທົ່ານັ້ນຂອງພວກຊາວເມືອງໃນສອງຫົວ ເມືອງນີ້ ທີ່ສາມາດຊື້ບ້ານເຮືອນ ຊຶ່ງເວລານີ້ ກໍາລັງກໍ່ສ້າງໂດຍພວກບໍລິສັດກໍ່ສ້າງບ້ານ ເຮືອນໃຫຍໆນັ້ນ ທະນາຄານໂລກກ່າວວ່າ ພວກລັດຖະບານທ້ອງຖິ່ນຄວນຈະເພ່ງເລັງໃສ່ການກໍ່ສ້າງບ້ານ ເຮືອນທີ່ພວກຊາວເມືອງສາມາດຊື້ໄດ້ ນອກນັ້ນ ລາຍງານຍັງກ່າວເຕືອນເຊ່ນກັນວ່າ ລະບົບຖະໜົນຫົນທາງໃນສອງຫົວເມືອງນີ້ ຍັງບໍ່ພ້ອມທີ່ຈະໃຫ້ຄວາມສະດວກແກ່ຍວດຍານ ພາຫະນະທີ່ກໍາລັງເພີ່ມຂຶ້ນນັບມື້ ຂະນະ ທີ່ຊາວຫວຽດນາມຫຼາຍຄົນເລີ້ມປ່ຽນຈາກການຂີ່ລົດຈັກ ໄປຂີ່ລົດໃຫຍ່ນັ້ນ ທະນາຄານ ໂລກສະເໜີແນະໃຫ້ລັດຖະບານທ້ອງຖິ່ນເອົາບາດກ້າວໄປກ່ອນການປ່ຽນແປງຂອງຫົວ ເມືອງໃຫຍ່ໆນັ້ນ ໂດຍການກໍ່ສ້າງລະບົບຂົນສົ່ງມວນຊົນທີ່ດີຂຶ້ນ ແລະຮວມເອົາຄວາມ ຕ້ອງການໃນດ້ານການຂົນສົ່ງ ເຂົ້າໃສ່ກັບການວາງແຜນເລື່ອງການໃຊ້ທີ່ດິນ